शादी से पहले प्रिंसेस डायना-केट मिडलटन के फर्टिलिटी टेस्ट कराए, वजह- दोनों शाही परिवार से नहीं थीं
Princess Diana Kate Middleton Prince William  :  ब्रिटेन का शाही परिवार एक बार फिर गलत वजह से चर्चा में है। हाल ही में पब्लिश एक किताब में शाही परिवार को लेकर कुछ नए खुलासे हुए हैं।
ब्रिटेन का शाही परिवार एक बार फिर गलत वजह से चर्चा में है। हाल ही में पब्लिश एक किताब में शाही परिवार को लेकर कुछ नए खुलासे हुए हैं। इनमें एक दावा चौंकाने वाला है। इसके मुताबिक- रॉयल फैमिली की पूर्व सदस्य प्रिंसेस डायना को 1981 में प्रिंस चार्ल्स से शादी के पहले फर्टिलिटी टेस्ट से गुजरना पड़ा था। खास बात यह है कि उस वक्त डायना को इस टेस्ट के बारे में अंदाजा भी नहीं था।
प्रिंसेस डायना की बहू केट मिडलटन (प्रिंस विलियम की पत्नी) ने भी शादी से पहले 2011 में यह टेस्ट कराया था। इसकी वजह यह थी कि दोनों ही महिलाएं किसी शाही परिवार से नहीं आती थीं।
टॉम क्विन की नई किताब में दावा
तो आखिर फर्टिलिटी टेस्ट की वजह क्या थी
प्रिंस हैरी की किताब-डॉक्यूमेंट्री पर भी विवाद
तीन महीने पहले ब्रिटिश शाही परिवार के सदस्य और प्रिंस विलियम के छोटे भाई प्रिंस हैरी ने दो काम किए। नेटफ्लिक्स ने उन पर डॉक्यूमेंट्री जारी की। इसके पहले उनकी किताब ‘स्पेयर’ पब्लिश हुई। दोनों ही मौकों पर कई खुलासे हुए और इस तरह नए विवाद भी पैदा हुए।
प्रिंसेस डायना के मरने पर किंग चार्ल्स ने गले नहीं लगाया
प्रिंस हैरी ने स्पेयर में लिखा है कि जब प्रिंसेस डायना यानी उनकी मां की मौत हुई तो किंग चार्ल्स ने उन्हें गले तक नहीं लगाया। चार्ल्स ने सोते हुए प्रिंस हैरी को उठाया और कहा उनकी मां का एक्सीडेंट हुआ है। हैरी ने अपनी मां की मौत के बाद पेरिस की उस जगह पर कार चलाई ताकि उनकी मौत के बारे में कुछ पता चल सके, लेकिन वहां जाकर वो और उलझ गए और उनके मन में कई तरह के सवाल चलने लगे।
हैरी ने किताब में यह भी लिखा है कि प्रिंस हैरी और प्रिंस विलियम को कैमिला पसंद नहीं थीं। दोनों भाईयों ने अपने पिता यानी किंग चार्ल्स से कहा था कि वो उनसे शादी न करें। उन्हें डर था कि कैमिला उनकी सौंतेली मां बनाकर उन्हें परेशान करेंगी। किताब में यह भी बताया है कि कैमिला ने दोनों भाईयों से अलग- अलग मुलाकात की थीं।
प्रिंस विलियम ने कहा था- तुम मुझसे यहां बात नहीं करोगे
हैरी ने किताब में यह भी लिखा है कि जब वो पहली बार एटोन कॉलेज गए तो पहले से वहां पढ़ रहे प्रिंस विलियम को यह अच्छा नहीं लगा था।
किताब के मुताबिक प्रिंस विलियम ने उन्हें कहा- यहां तुम मुझे नहीं जानते हैरोल्ड (प्रिंस हैरी का पूरा नाम) और मैं तुम्हें नहीं जानता हूं। अभी तक मेरे दो साल यहां अच्छे से गुजरे हैं। मुझ पर छोटे भाई का बोझ नहीं रहा है। जो अपने सवालों से और मेरे सोशल सर्किल में दखल अंदाजी करता हो। इस पर प्रिंस हैरी ने प्रिंस विलियम से कहा था- भाई आप चिंता न करें, मैं भूल जाउंगा की मैं आपको जानता हूं।
17 साल की उम्र में पहली बार कोकीन लिया
नेगेटिव खबरों की वजह से हुआ मेगन का गर्भपात
हैरी ने आरोप लगाया कि डेली मेल अखबार की खबरों की वजह से उनकी पत्नी मेगन का गर्भपात हुआ। मेगन ने अखबार पर मुकदमा भी दर्ज कराया। उन्होंने बताया कि मेगन को शाही परिवार में एडजस्ट करने में बहुत मुश्किलों का सामना करना पड़ा। इस दौरान मेगन के मन में आत्महत्या के विचार भी आए।
हमारी नेगेटिव कवरेज के पीछे प्रिंस विलियम के ऑफिस का हाथ था। दरअसल, मीडिया में हमें दूसरे शाही लोगों से ज्यादा लाइमलाइट मिल रही थी। इसलिए उन्होंने हमारे खिलाफ नेगेटिव खबरें करवाईं। महल की मीडिया टीम ने लगातार खबरें बता कर शाही परिवार के सदस्यों को एक-दूसरे के खिलाफ खड़ा कर दिया। इसमें मीडिया की भी मिलीभगत थी।